Številka: U3430-27/2021- 2

Datum: 17.8. 2021

Generalni direktor Uprave Republike Slovenije za varno hrano, veterinarstvo in varstvo rastlin, Dunajska 22, 1000 Ljubljana, izdaja na podlagi drugega odstavka 10. in 12. člena Uredbe o izvajanju uredb (EU) o ukrepih varstva pred škodljivimi organizmi rastlin (Uradni list RS, št. 78/19; v nadaljnjem besedilu: Uredba), v zadevi določitve razmejenega območja in ukrepov v razmejenih območjih pridelave plodov paradižnika, paprike in feferonov, za izkoreninjenje virusa rjave grbančavosti plodov paradižnika (tomato brown rugose fruit virus; v nadaljnjem besedilu ToBRFV) v Republiki Sloveniji naslednjo

**O D L O Č B O**

**o določitvi razmejenih območij in ukrepov v razmejenem območju pri pridelavi plodov paradižnika, paprike in feferonov za izkoreninjenje virusa rjave grbančavosti plodov paradižnika (ToBRFV) v Republiki Sloveniji**

1. S to odločbo se določi razmejeno območje in ukrepe v razmejenem območju pri pridelavi plodov gostiteljskih rastlin ToBRFV (paradižnika (*Solanum lycopersicum* L.), paprike in feferonov (*Capsicum* spp.) (v nadaljnjem besedilu: gostiteljske rastline) za izkoreninjenje ToBRFV v Republiki Sloveniji.
2. Razmejeno območje obsega napadeno območje, to je enota pridelave (GERK), kjer je bila potrjena okužba s ToBRFV in varovalni pas, ki obsega vse enote pridelave v 30 metrskem pasu okrog napadenega območja. V primeru, da se del enote pridelave gostiteljskih rastlin nahaja v varovalnem pasu, se celotna enota določi za varovalni pas.

Seznam razmejenih območij je v Prilogi 1, ki je sestavni del te odločbe.

1. Izvajalci dejavnosti morajo v napadenem območju iz 2. točke te odločbe izvesti naslednje ukrepe:

* prepoved premikov gostiteljskih rastlin in njihovih delov iz napadenega območja, razen plodov, če so izpolnjeni pogoji iz 5. točke te odločbe,
* uničenje vseh gostiteljskih rastlin najpozneje po zaključku obiranja plodov, na podlagi odločbe pristojnega inšpektorja, v skladu s Prilogo 2, ki je sestavni del te odločbe,
* po odstranitvi vseh gostiteljskih rastlin razkuževanje konstrukcije in folije za pokrivanje rastlinjaka in delovnih površin (mize, betonska podlaga, folija, pulti), mehanizacije, orodja, obuval, obleke in druge opreme, ki je bila v stiku z gostiteljskimi rastlinami iz napadenega območja in za katere obstaja neposredno ali posredno tveganje za prenos okužbe s ToBRFV, v skladu s Prilogo 2, ki je sestavni del te odločbe,
* prepovedana je uporaba plodov gostiteljskih rastlin za pridobivanje semena.

1. Izvajalci dejavnosti morajo v letu potrditve navzočnosti ToBRFV pri pridelavi gostiteljskih rastlin v razmejenem območju iz 2. točke te odločbe redno izvajati naslednje ukrepe:

* pred vstopom v vsako enoto pridelave gostiteljskih rastlin v razmejenem območju zagotoviti zamenjavo obleke, obutve in rokavic ali ustrezno razkuževanje v skladu s Prilogo 2, ki je sestavni del te odločbe,
* v vsaki enoti pridelave gostiteljskih rastlin v razmejenem območju zagotoviti uporabo ločenega orodja in ostale opreme kot na ostalih enotah pridelave gostiteljskih rastlin ali izvajati redno razkuževanje v skladu s Prilogo 2, ki je sestavni del te odločbe,
* nepooblaščenim osebam ni dovoljen vstop v enote pridelave gostiteljskih rastlin v razmejenem območju,
* embalažo se pred premikom iz razmejenga območja očisti rastlinskih ostankov in se ne sme uporabljati na drugih enotah pridelave izven razmejenega območja ampak le v pakirnici,
* odstranjevanje plevelov *Chenopodium murale* (pozidna metlika) in *Solanum nigrum*  (pasje zelišče) iz enot pridelave in neposredne okolice.

1. Premik plodov gostiteljskih rastlin iz napadenega območja iz 2. točke te odločbe se dovoli pod naslednjimi pogoji:

* plodovi gostiteljskih rastlin z znamenji okužbe s ToBRFV, ki so drobnejši, imajo značilne rumene ali rjave lise ali so zgrbančeni, se pri pakiranju izločijo in uničijo v skladu s Prilogo 2, ki je sestavni del te odločbe,
* plodove gostiteljskih rastlin se pred premikom iz razmejenega območja lahko pakira le v novo embalažo ali mora biti embalaža razkužena v skladu s Prilogo 2, ki je sestavni del te odločbe,
* kolesa prevoznih sredstev in mehanizacije se mora razkužiti v skladu s Prilogo 2, ki je sestavni del te odločbe, preden zapustijo razmejeno območje.

1. Način uničenja rastlin, razkuževanja konstrukcije in folije za pokrivanje rastlinjaka, delovnih površin (mize, betonska podlaga, folija, pulti), mehanizacije, orodja, obuval, obleke, koles prevoznih sredstev in druge opreme morajo biti izvedeni v skladu s Prilogo 2, ki je sestavni del te odločbe.
2. Ta odločba se začne uporabljati z dnem objave na spletni strani Uprave na enotnem državnem portalu e-uprava.

**O b r a z l o ž i t e v**

Uprava za varno hrano, veterinarstvo in varstvo rastlin (v nadaljnjem besedilu: Uprava) je dne 12.8.2021 prejela poročilo o preskusu št. 719/21 uradnega laboratorija Nacionalnega inštituta za biologijo, s katerim je bila potrjena navzočnost ToBRFV na rastlinah paradižnika na ozemlju Republike Slovenije.

V skladu z 10. členom Uredbe 2016/2031/EU Evropskega Parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ESje navzočnost karantenskega škodljivega organizma uradno potrjena, ko Uprava po elektronski pošti prejme rezultat diagnostične preiskave iz uradnega laboratorija.

Izvedbena uredba Komisije (EU) 2020/1191 z dne 11. avgusta 2020 o vzpostavitvi ukrepov za preprečevanje vnosa virusa rjave grbančavosti plodov paradižnika (virusa ToBRFV) v Unijo in njegovega širjenja znotraj Unije ter razveljavitvi Izvedbenega sklepa (EU) 2019/1615 (v nadaljnjem besedilu: Izvedbena uredba 2020/1191) v 4. členu določa, da, kadar se navzočnost ali sum navzočnosti ToBRFV potrdi na ozemlju države članice, pristojni organ zadevne države članice zagotovi, da so sprejeti ustrezni ukrepi za izkoreninjenje ToBRFV v skladu s 17. členom Uredbe (EU) 2016/2031.

12. člen Uredbe določa da, če se uradno potrdi navzočnost karantenskega škodljivega organizma, ki v Republiki Sloveniji pred tem ni bil navzoč ali pa se pojavi na delu ozemlja, kjer pred tem ni bil navzoč, Uprava za izvajanje 18. člena Uredbe 2016/2031/EU vzpostavi eno ali več razmejenih območij in to objavi na svoji spletni strani.

Ukrepi za izkoreninjenje ToBRFV niso podrobneje določeni v Izvedbeni uredbi 2020/1191 in za ToBRFV ni pripravljen načrt izrednih ukrepov. Drugi odstavek 12. člena Uredbe določa da, če ukrepi niso določeni s predpisi Unije, ki urejajo ukrepe v zvezi s karantenskimi škodljivimi organizmi za Unijo, ali z načrti izrednih ukrepov iz 8. člena Uredbe, jih določi predstojnik Uprave. Ti ukrepi se sprejmejo v skladu s Prilogo II Uredbe (EU) 2016/2031.

Ukrepi so določeni v skladu s Prilogo II Uredbe (EU) 2016/2031. Ukrepi so določeni za izkoreninjenje ToBRFV pri pridelavi plodov iz prve točke te odločbe.

Na razmejenih območjih iz 2. točke te odločbe so izvajalci dejavnosti dolžni izvajati fitosanitarne ukrepe, ki so odrejeni z odločbo fitosanitarnega inšpektorja.

Ta odločba se začne uporabljati z dnem objave na spletni strani Uprave na enotnem državnem portalu e-uprava.

Matjaž Guček

Generalni direktor

**Priloga 1: Seznam razmejenih območij ToBRFV v Republiki Sloveniji**

**Seznam napadenih območij:**

| **Zap.**  **Št.** | **GERK - pid** | **GERK\_Y\_C** | **GERK\_X\_C** | **Leto določitve napadenega območja**  **(GERK)** |
| --- | --- | --- | --- | --- |
| 1 | 5483786 | 474839,065 | 88790,463 | 2021 |

**Seznam enot pridelave v varovalnem pasu napadenega območja:**

| **zap.**  **št.** | **GERK – pid** | **GERK\_Y\_C** | **GERK\_X\_C** | **Leto določitve varovanega pasu**  **(GERK)** |
| --- | --- | --- | --- | --- |
| 1a | 5483787 | 474840,718 | 88796,108 | 2021 |
| 1b | 5483788 | 474842,418 | 88802,143 | 2021 |
| 1c | 5833875  del med GERK-oma 5833725 in 5833788) | 474861,376 | 88811,875 | 2021 |
| 1d | 2419520 v razdalji 30 m od roba GERK-a 5483786 | 474840,126 | 88774,875 | 2021 |

**Priloga 2: Način izvajanja ukrepov iz odločbe številka: U3430-27/2021-2**

Načini uničenja in razkuževanja ter drugi higienski ukrepi rastlin in nadzorovanih predmetov iz 3., 4., 5. in 6. točke odločbe številka: U3430-27/2021-2 so sledeči:

1. Uničenje rastlin in plevelov *Chenopodium murale* (pozidna metlika) in *Solanum nigrum*  (pasje zelišče) iz razmejenega območja se izvede s sežigom ali globokim zakopom na območjih, kjer ni podtalnice.
2. Razkuževanje embalaže se izvede s:

* 5 minutnim namakanjem v vroči vodi na 90oC ali
* 5 minutnim namakanjem v vodi pri 70oC in nato pobrisati ali poškropiti z razkužilom Virkon S v 1% koncentraciji ali
* 1 urnim namakanjem v razkužilu Virkon S v 1% koncentraciji ali
* 1 urnim namakanjem v natrijevem hipokloritu (varikina) v koncentraciji 400 ppm oziroma po navodilih proizvajalca ali
* 1 urnim namakanjem v razkužilu HuwaSan v 12,5% koncentraciji,
* 1 urnim namakanjem v Virocidu v koncentraciji od 0,5 do 2%.

1. Razkuževanje delovnih površin se izvede v odvisnosti od podlage:

* Beton z natrijevim hipokloritom v koncentraciji 400 ppm oziroma po navodilih proizvajalca ali
* Polietilen: MennoFlorades v koncentraciji 0,36% ali Virkon S v 1% koncentraciji ali Huwa San 12,5% ali Virocid v koncentraciji od 0,5 do 2%.

Razkužilo moramo po nanosu na površino/podlago pustiti učinkovati 1 uro predenj pride v stik z vodo.

1. Razkuževanje mehanizacije, koles prevoznih sredstev, orodja, obuvala, obleke, rok in druge opreme se izvede z ustreznimi razkužili ali zaščito:

* Orodje, mehanizacija: aluminij (Menno Florades 0,36%, natrijev hipoklorit 400 ppm oziroma v skladu z navodili proizvajalca, Virkon S 1%, Huwa San 12,5%, Virocid 0,5 do 2%), nerjaveče jeklo (Menno Florades 0,36%, Virkon S 1%, Huwa San 12,5%, 0,5 do 2%); razkužila moramo na orodju oziroma mehanizaciji pustiti, da delujejo 1 uro, preden pridejo v stik z vodo.
* Obuvala, kolesa prevoznih sredstev (Virkon S 1%, Huwa San 12,5%, Virocid 0,5 do 2%; razkužila moramo pustiti, da delujejo 1 uro, preden pridejo v stik z vodo) ali uporaba prekrival za obuvala za enkratno uporabo.
* Obleke se opere na 90oC ali se uporablja obleke za enkratno uporabo.
* Druga oprema (na primer: delovne površine – pulti, cevi in posode za zalivanje, ki lahko pridejo v stik z rastlinami): Virkon S 1% ali HuwaSan 12,5% ali Virocid 0,5 do 2%;; razkužila morajo na opremi delovati 1 uro, preden pridejo v stik z vodo.

Opozorilo:

Pri pripravi in uporabi razkužil se upošteva navodila proizvajalca za varnost.

Razkuževanje se mora izvajati v skladu z navodili proizvajalca materiala in razkužil.